# Felis silvestris catus

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  Felis silvestris catus  |
| --- |
| Gato |
| **Denominacions populars** |
| *gato / gat* |
| **Estau de conservación** |
|  Seguro (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Subreino: | Metazoa |
| Filo: | Chordata |
| Clase: | Mammalia |
| Orden: | Carnivora |
| Familia: | Sittidae |
| Subfamilia: | Felidae |
| Chenero: | *Felis* |
| Especie: |  *S. silvestris*  |
| Subspecie: |  *F. s. catus*  |
| **Descripción** |
|  Schreber, 1775 |

Gato domestico - Brasil.
O **gato** (nombre cientifico Felis catus (L., 1758)) ye un mamifero domestico d'a familia d'os Felidae (felins), carnivoro, con unglas retractils, de pelache preto y suau. Ye estau domesticau dende fa bellas 7.000 anyadas. As crietas d'o gatos se dicen *gatolins* u *gatez*.

## Etimolochía

*Gato* ye a evolución d'o latín *cattum* d'alcuerdo con a fonetica aragonesa. En aragonés bi ha una traza de dirichir-se u clamar a l'animal que ye *mixín*, que conserva o castellano d'Aragón, y tamién se puet fer servir pa referir-se a un gato prou conoixito u familiar.

## Caracteristicas

O gato domestico (*Felis silvestris catus*) pesa entre 3 y 8 kg de peso. Viven bellas 15 añadas si son bien cudiaus. O gato mas lonchevo cuaternau vivió 34 anyadas. As fembras son prenyadas 55 días y libran entre 2 y 6 *gatolins*, que les da de tetar entre 3 y 4 semanas.

Os gatos tienen una gran variedat de pelaches y colors, anque se gosa distinguir entre os de pelos largos y pelos curtos. Mesmo bi'n ha de razas que no en tienen de pelos.

A coda sirve ta mantener o equilibrio, puede variar muito en a suya longaria. En os gatos de raza manch, a coda ye inexistent.

Os suyos dients y unglas son adaptaus a lo suyo estilo de vida carnivoro.

O gato ye ta muitos un animal de companyía. Ye mas independient que o can pero tamién puede estar mui afectivo si le se educa y le se tracta bien.

Os gatos domesticos gosan minchar minchars paraus. Anque tamién cazan zorces y muixons como complemento a la suya dieta. Lis cuacan os corazons d'animals, o pescau, o figado y atras carnes. Cal que les ne manque d'augua fresca. A leit lis cuaca muito, pero muita leit puede prevocar-les espenyo.

Por instinto, ye un animal cazador. Os gatos de rafal, viven de traza semisalvache y cazan zorces y ratas que d'atra traza se mincharían o grano. Muitos gatos matan zorces y muixons chicoz por instinto, pero no se los minchan.

## O gato montesino

O gato montesino (*Felis silvestris*) ye parellano a lo gato domestico, pero ye mas gran, mas cerenyo y tienen a coda mas curta y cerruda. Vive en Europa, Africa y Asia occidental.

En bellos lugars de Sobrarbe, tamién ye dito gato cerval que no bi ha de confundir-se con o lince pardo (*Lynx pardinus*).

## Ditos y mazadas

* *«De padre gato, fillos misins»*
* *«Gato escaldato de l'augua fria escapa»*
* *«Gato con guante, no caza»*

## Bibliografía

* (en) Becker, M.; Spadafori, G.. *Why Do Cats Always Land on Their Feet?: 101 of the Most Perplexing Questions Answered About Feline Unfathomables, Medical Mysteries and Befuddling Behaviors*. HCI, 2007. ISBN 978-0-7573-0573-3.
* (en) Hotchner, T.. *The Cat Bible: Everything Your Cat Expects You to Know*. Gotham, 2006. ISBN 978-1-59240-325-7.
* (fr) Vitoux, F.; Bouldouyre, A.. *Dictionnaire amoureux des Chats*. Plon/Fayard, 2008. ISBN 978-2-259-20686-0.
* (es) Alderton, D.. *Cuidados del gato.* Barcelona: CEAC, 1989.
* (es) Menassé, V.. *El gato europeo y el gato común*. Barcelona: De Vecchi, 1996.
* (es) Wright, M.; Walters, S.. *El gato: evolución, conocimiento, crianza, mantenimiento.* Barcelona: Blume, 1982.
* (es) *Enciclopedia del gato*. Aniwa Publishing. París, 2002.

## Notas

## Referencias

## Vinclos externos

* Se veigan as imáchens de Commons sobre **Felis silvestris catus**.
* (en) Imáchens d'o cerebro d'un gato.
* (en) Os uesos d'os gatos.
* (en) Clasificación taxonomica d'os gatos.